REKLAMAČNÝ PORIADOK
Internetového obchodu https://pracaslovensko.sk/

I. Identifikácia obchodníka

1.1.Týmto Reklamačným poriadkom (ďalej aj „RP“) sa riadia právne vzťahy medzi spoločnosťou

Obchodné meno:	IDEM Slovakia s. r. o. 
Sídlo:		Bernolákova 1552/36, 902 01 Pezinok 
Zápis:		Obchodný register Mestského súdu Bratislava III, oddiel: Sro, vložka č. 140661/B  
IČO:		52575934
DIČ:                      2121097616
Bankový účet:       SK73 1100 0000 0029 4907 7580
Webové sídlo:       https://pracaslovensko.sk/
Predávajúci nie je platiteľom dane z pridanej hodnoty

(ďalej aj “Predávajúci” alebo “Obchodník”) a každou osobou, ktorá je Kupujúcim produktov ponúkaných Predávajúcim na Webovom sídle Predávajúceho, a ktorá vystupuje v pozícii spotrebiteľa v zmysle ďalších ustanovení týchto Všeobecných obchodných podmienok a príslušných zákonov definujúcich spotrebiteľa, v rámci platnej legislatívy Slovenskej republiky najmä zákonov: Zákon č. 108/2024 Z. z. o ochrane spotrebiteľa a o zmene a doplnení niektorých zákonov v platnom znení, Zákon č. 40/1964 Z.z. Občiansky zákonník v platnom znení, s výnimkou osobitných ustanovení tohto Reklamačného poriadku (najmä bodov 3.2 a 4.2), ktorý upravuje právny vzťah medzi Obchodníkom a Kupujúcim, ktorý nevystupuje v postavení spotrebiteľa.

1.2.Emailový kontakt a telefonický kontakt na Predávajúceho je: 

Email: reklamacie@idemslovakia.sk
Tel. č.: +421 914 420 420

1.3.Adresa k zasielaniu písomností, reklamácií, odstúpení od zmlúv je:

IDEM Slovakia s. r. o., Bernolákova 1552/36, 902 01 Pezinok, Slovenská republika

II. Základné ustanovenia

2.1. Tento Reklamačný poriadok upravuje podmienky a spôsob uplatňovania zodpovednosti za vady Služieb a digitálneho plnenia (reklamácie) poskytovaných na Portáli www.pracaslovensko.sk. Vzťahuje sa na všetkých Kupujúcich, t. j. na:
2.1.1. Uchádzačov (Záujemcov): ktorí majú v právnych vzťahoch s Obchodníkom status spotrebiteľa,

2.1.2. Zamestnávateľov: ktorí v právnych vzťahoch s Obchodníkom vystupujú ako podnikatelia.
2.2. Právne vzťahy vznikajúce pri reklamácii sa riadia týmito VOP, týmto Reklamačným poriadkom a príslušnými právnymi predpismi:
2.2.1.Pre Uchádzačov (spotrebiteľov): najmä zákonom č. 108/2024 Z. z. o ochrane spotrebiteľa a Občianskym zákonníkom.
2.2.2.Pre Zamestnávateľov (podnikateľov): najmä zákonom č. 513/1991 Zb. Obchodný zákonník v platnom znení.
2.3. Vzhľadom na charakter Portálu sa za predmet reklamácie považuje digitálne plnenie (napr. zverejnenie inzerátu, topovanie, prístup do databázy životopisov) dodávané inak ako na hmotnom nosiči. Pri službe prístupu k databáze životopisov sa za riadne dodanie celého predmetu plnenia považuje sprístupnenie kontaktných údajov posledného životopisu v rámci zvoleného limitu kandidátov podľa objednaného balíka, čím je rozsah služby vyčerpaný.
2.4. Výnimka pre propagačné súťaže: Tento Reklamačný poriadok sa nevzťahuje na uplatňovanie nárokov, sťažností alebo výhier súvisiacich s účasťou v propagačných alebo spotrebiteľských súťažiach organizovaných Obchodníkom. Tieto nároky sa riadia výlučne pravidlami uvedenými v príslušnom samostatnom dokumente „Štatút súťaže“.
III. Uplatnenie práva zo zodpovednosti za vady
3.1. Uchádzač (spotrebiteľ) môže uplatňovať práva zo zodpovednosti za vady v lehote 2 rokov od dodania digitálneho plnenia (napr. od sprístupnenia profilu alebo aktivácie služby). Ak sa vada prejaví do uplynutia tejto lehoty, spotrebiteľ má právo ju vytknúť u Obchodníka.

3.2. Zamestnávateľ (podnikateľ) je povinný uplatniť reklamáciu bez zbytočného odkladu po tom, čo vadu zistil alebo mohol zistiť pri vynaložení odbornej starostlivosti, najneskôr však do 15 dní od momentu dodania Služby (napr. od zverejnenia Inzerátu). Pri službe prístupu k životopisom lehota začína plynúť momentom aktivácie služby v systéme; po vyčerpaní zvoleného limitu kandidátov podľa objednaného balíka právo zo zodpovednosti za vady zaniká.

3.3. Kupujúci môže vadu vytknúť (podať reklamáciu):

3.3.1.elektronicky zaslaním e-mailu na adresu: reklamacie@idemslovakia.sk 

3.3.2.písomne zaslaním oznámenia na adresu sídla Obchodníka.

3.4. Pri uplatnení reklamácie je Kupujúci povinný uviesť:

3.4.1. identifikačné údaje Kupujúceho a číslo objednávky (faktúry),

3.4.2. presný popis vady a spôsob, akým sa vada prejavuje,

3.4.3. dôkaz o vade (napr. screenshot obrazovky, chybovú hlášku),

3.4.4. voľbu práva z nárokov z vád (napr. požadovanie nápravy alebo zľavy).

3.5. Obchodník poskytne Kupujúcemu potvrdenie o vytknutí vady v trvanlivom médiu (spravidla e-mailom) bezodkladne po jeho doručení.

IV. Rozsah zodpovednosti za vady
4.1. Zodpovednosť voči Uchádzačovi (spotrebiteľovi)
4.1.1. Obchodník zodpovedá za akúkoľvek vadu digitálneho plnenia (napr. nefunkčnosť profilu, chybné zobrazenie údajov), ktorá existuje v čase jeho dodania a prejaví sa do dvoch rokov od jeho dodania. 
4.1.2. Ak sa digitálne plnenie dodáva nepretržite počas dohodnutej doby (napr. trvanie zverejnenia profilu), Obchodník zodpovedá za každú vadu, ktorá sa vyskytne alebo prejaví počas celej tejto doby. Obchodník tiež zabezpečí poskytovanie nevyhnutných aktualizácií na zachovanie súladu plnenia so zmluvou.
4.2. Zodpovednosť voči Zamestnávateľovi (podnikateľovi)
4.2.1. Obchodník zodpovedá za vady digitálneho plnenia (napr. nezverejnenie inzerátu po zaplatení, technická nefunkčnosť inzertných funkcií), ktoré má plnenie v čase jeho sprístupnenia v rámci Portálu. 
4.2.2. Vzhľadom na charakter B2B vzťahov sa zodpovednosť Obchodníka obmedzuje na vady vytknuté v súlade s bodom 3.2. tohto Reklamačného poriadku.
4.3. Digitálne plnenie sa považuje za plnenie bez vád, ak:

4.3.1. zodpovedá popisu, druhu, množstvu a kvalite uvedeným v objednávke,

4.3.2. je vhodné na účel, na ktorý ho Kupujúci požaduje a s ktorým Obchodník súhlasil,

4.3.3. disponuje funkčnosťou, kompatibilitou a ďalšími vlastnosťami bežnými pre tento druh digitálnych služieb,

4.3.4. pri službe prístupu k databáze životopisov zodpovedá dohodnutému limitu (počtu) životopisov podľa zvoleného balíka; sprístupnenie kontaktných údajov posledného životopisu v rámci dohodnutého limitu sa považuje za úplné a bezchybné dodanie Služby.

4.4. Obchodník nezodpovedá za vady, ktoré boli spôsobené:
4.4.1. technickým zlyhaním Portálu (downtime), ktoré nepresiahlo nepretržitú dobu 24 hodín.

4.4.2. nevhodným hardvérovým alebo softvérovým vybavením na strane Kupujúceho (napr. zastaraný prehliadač).

4.4.3. nesprávnym zadaním údajov zo strany Kupujúceho (napr. gramatické alebo vecné chyby v inzeráte).

4.4.4. prerušením prístupu k Portálu v dôsledku výpadku internetového pripojenia u Kupujúceho alebo výpadkami externých reklamných platforiem nad rámec zavinenia Obchodníka.

4.4.5. krátkodobou technickou odstávkou slúžiacou na údržbu systému v trvaní do 60 minút.

4.4.6. porušením povinností Kupujúceho vyplývajúcich z VOP alebo opomenutím inštalácie poskytnutých aktualizácií v primeranej lehote.

4.4.7. vizuálnou podobou inzerátu vygenerovaného pomocou AI nástroja, za ktorého konečnú kontrolu a schválenie zodpovedá Zamestnávateľ (v súlade s VOP).

V. Práva zo zodpovednosti za vady
5.1. Bezplatné odstránenie vady (Náhradné plnenie):
5.1.1. Kupujúci má právo na bezplatné odstránenie vady digitálneho plnenia (uvedenie do súladu so zmluvou).

5.1.2. Obchodník vadu odstráni v primeranej lehote (spravidla do 48 hodín od uznania reklamácie), tak, aby nespôsobil Kupujúcemu závažné ťažkosti.

5.1.3. V podmienkach Portálu sa za prioritný spôsob odstránenia vady považuje najmä:

a) bezplatné predĺženie platnosti Inzerátu o čas trvania technického výpadku,

b) poskytnutie zľavového kreditu na ďalšie nákupy Služieb na Portáli,

c) technická oprava chybne zobrazených údajov v inzeráte alebo profile

d) dodatočné sprístupnenie objednaných funkcií alebo digitálneho obsahu.

5.2. Zľava z Ceny a odstúpenie od zmluvy
5.2.1. Kupujúci má právo na primeranú zľavu z Ceny alebo môže od zmluvy odstúpiť (požadovať vrátenie platby) výhradne v prípadoch, ak:

a) Obchodník vadu neodstránil podľa bodu 5.1. alebo odstránenie odmietol z dôvodu technickej nemožnosti či neprimeraných nákladov,

b) vada je trvalého charakteru a znemožňuje využívanie Služby na dohodnutý účel po dobu dlhšiu ako 48 hodín od jej nahlásenia a uznania,


c) vada sa vyskytne opakovane napriek snahe Obchodníka o nápravu,

d) Obchodník vyhlásil, alebo je z okolností zrejmé, že vadu neodstráni v primeranej lehote alebo bez závažných ťažkostí pre Kupujúceho.
5.3. Zanedbateľná vada
5.3.1. Kupujúci nemôže od zmluvy odstúpiť (požadovať vrátenie peňazí), ak sa spolupodieľal na vzniku vady alebo ak je vada digitálneho plnenia len zanedbateľná (napr. drobná grafická nedokonalosť, ktorá nebráni čitateľnosti a hlavnému účelu inzerátu).

5.3.2. Dôkazné bremeno, že vada je zanedbateľná, znáša Obchodník.
5.4. Odopretie platby
5.4.1. Kupujúci môže odoprieť zaplatiť Cenu alebo jej časť, kým si Obchodník nesplní povinnosti vyplývajúce zo zodpovednosti za vady, ibaže je Kupujúci v čase vytknutia vady už v omeškaní so zaplatením Ceny.
5.5. Náhrada škody:
5.5.1. Uplatnenie práv zo zodpovednosti za vady nevylučuje právo Kupujúceho na náhradu škody v súlade s platnými právnymi predpismi SR; zodpovednosť Obchodníka je však obmedzená v rozsahu Článku XIII. týchto VOP.
5.6. Lehoty na vytknutie vady:

5.6.1. Kupujúci by mal vadu vytknúť bez zbytočného odkladu po jej zistení.

5.6.2. Zamestnávateľ (podnikateľ) je povinný reklamáciu uplatniť najneskôr do 15 dní od dodania Služby, inak právo zaniká.

5.6.3. Uchádzačovi (spotrebiteľovi) sa odporúča vadu vytknúť do dvoch mesiacov od jej zistenia, najneskôr však v zákonných lehotách uvedených v Článku III.. Po odstúpení od zmluvy Obchodník vráti platbu do 14 dní a je oprávnený zamedziť ďalšiemu používaniu digitálneho obsahu.

VI. Vytknutie vady
6.1. Vzhľadom na digitálny charakter Služieb môže Kupujúci vadu vytknúť prioritne prostriedkami diaľkovej komunikácie, a to:
6.1.1. zaslaním e-mailu na adresu: reklamacie@idemslovakia.sk,

6.1.2. písomne na adresu sídla Obchodníka: IDEM Slovakia s. r. o., Bernolákova 1552/36, 902 01 Pezinok.
6.2. Obchodník poskytne Kupujúcemu písomné potvrdenie o vytknutí vady bezodkladne po jeho doručení (spravidla formou e-mailu). V potvrdení Obchodník uvedie lehotu, v ktorej vadu odstráni. 
6.2.1. Táto lehota nesmie byť dlhšia ako 30 dní odo dňa vytknutia vady.
6.2.2. Dlhšia lehota je prípustná len vtedy, ak je odôvodnená objektívnym technickým dôvodom, ktorý Obchodník nemôže priamo ovplyvniť (napr. rozsiahly výpadok na strane externého dodávateľa serverov, cloudových služieb alebo platobnej brány).
6.3. Ak Obchodník odmietne zodpovednosť za vady, dôvody odmietnutia písomne (e-mailom) oznámi Kupujúcemu. Ak Kupujúci (spotrebiteľ) odborným stanoviskom alebo znaleckým posudkom preukáže zodpovednosť Obchodníka za vadu, môže vadu vytknúť opakovane a Obchodník nemôže zodpovednosť za vadu odmietnuť.
6.4. Ak sa preukáže zodpovednosť Obchodníka za vadu, Obchodník je povinný nahradiť Kupujúcemu účelne vynaložené náklady spojené s odborným stanoviskom alebo znaleckým posudkom v súlade s platnými právnymi predpismi. Tieto náklady musí Kupujúci uplatniť u Obchodníka najneskôr do dvoch mesiacov od vytknutia vady.
6.5. Kupujúci je povinný poskytnúť Obchodníkovi potrebnú súčinnosť na zistenie, či je príčina vady v digitálnom prostredí Kupujúceho (napr. poskytnutie informácií o prehliadači alebo type zariadenia). Ak Kupujúci túto súčinnosť neposkytne, hoci bol o nej pred uzavretím zmluvy informovaný, dôkazné bremeno o existencii vady v čase dodania znáša Kupujúci.

VII. Záverečné ustanovenia
7.1. Tento Reklamačný poriadok tvorí neoddeliteľnú súčasť Všeobecných obchodných podmienok (VOP) Obchodníka. Všetky dokumenty upravujúce zmluvný vzťah medzi Obchodníkom a Kupujúcim, vrátane Zásad ochrany osobných údajov, sú trvale zverejnené a prístupné na Webovom sídle Obchodníka.
7.2. V otázkach, ktoré nie sú výslovne upravené týmto Reklamačným poriadkom, sa postupuje podľa ustanovení VOP a príslušných právnych predpisov Slovenskej republiky.
7.3. Tento Reklamačný poriadok nadobúda platnosť a účinnosť momentom jeho zverejnenia na Webovom sídle dňa 19.3.2026.


